
sur le 4 C article 6 et sur le 5 e article 4 cercios olfactifs itn peu 
moins reguliers. 

Le Scluzoneurci de Pormeau etant une espece eminemment gal- 
licole/ il serait important de savoir si la nouvelle espece du chene, 
que je viens de decrire, produit aussi de galle-, ou non. 


Gontributio prima 

ad cognitionem cecidologiae Regionis Zambeziae 

iMo$ambique, Africa Orientalis) 

AUCTORE 

PROF. J. S. TAVARES 


Cecidologia africana fere prorsus incognita est, si regionem ex¬ 
cipias septentrionalem (Mauritaniam, Aegyptum), quae, utpote Eu¬ 
ropae vicinior, aliquanto est notior. Cecidia vero, quae hucusque 
innotuerunt, in Europam allata, ibi pleraque sicca descripta sunt; 
unde fit ut saepe specimina deformata in medium depromantur, 
saepissime autem cecidozoaria ignorentur, quae sunt hujus studii 
pars sane praecipua. 

Illud mihi felicissimum contigit, ut virum in Africa invenirem 
et diligentissimum et cecidiorum haud ignarum, optimum collegam, 
Rev. P. Aloisium Lopes. Hic tres integros annos ad ripam flu¬ 
minis Zambeze commoratus, in regione ab Oceano remotissima, no¬ 
mine Zumbo, hanc in se provinciam suscepit, ut studio meo argu¬ 
menta pararet. Quod quidem solertissime fecit. Ipse cecidia legebat, 
partim apud se retinebat, ut more solito cecidozoaria obtineret, 
partim ad me mittebat, ut interim cecidiorum studio vacarem et 
arte photographica specimina in tabulis depingerem. Hujusmodi 
tabulas, suo cuique figurae numero apposito, ad ipsum mittebam, 
ut omnis errandi occasio utrique occluderetur. Hoc pacto nonnulla 
cecidozoaria, cecidomyias praesertim, consecuti sumus, quae omnia 

ferme sunt specie nova, imo et genere. 

\:\ 

Secl alia nobis nec spernenda manebat difficultas : plantae enim, 
quibus ea cecidia gignuntur, omnes mihi erant ignotae. Rogavi ita¬ 
que collectorem ut folia, flores et fructus opportune carperet ab 
unoquoque stirpe, qui cecidiis sedes fuerat, eaque, subjectis vulga¬ 
ribus nominibus, ad me mitteret. IIorum alia a Dr. ]. de Mariz, 
botanice apprime docto, in Conimbricensi, alia in Berolinensi Horto 
Botanico a praeclaris Prof. Dr. K. Gilg et Prof/Dr. II. Harms 
studio sunt subjecta et recognita. 

Ilis et aliis difficultatibus superatis, studium meum aggressus 
sum, de cujus ratione pauca. 

Eo quo ad me perveniebant ordine, cecidia chartis photogra- 
phice imprimebam, ut tabulas meo labori apponendas pararem, 
quamvis magnos in his tabulis conficiendis sumptus expendere de¬ 
buerim. Aliqua e cecidozoariis novis in tabulis bellissime sunt de¬ 
picta a clarissimo viro, mihi amico, Prof. I)r. E\v. II. Riibsaamen. 

Quanto autem pluris sint faciendae photographicae figurae quam 
nudae descriptiones, nemo est quin videat. Longe enim facilius 
descriptionem intelliges et speciem dignosces, si figuram prae ocu¬ 
lis habeas, cui specimen comparare possis. Hac de causa Tongae 
descriptiones mihi expromendae non fuerunt. 

In cecidiis describendis, ne similes stirpes sejungerem, familias 
botanicas ex ordine disposui, praetermsso alphabetico plantarum 
ordine. Ad calcem tamerf hujus operis botanica et vulgaria nomina 
subjiciam alphabetico in indiculo digesta. 

Cecidia omnia hic descripta illius sunt zambezensis regionis 
quae /umbo circumjacet, maxime vero loci cui nomen Miruru. 
Omnia nunc primo describuntur, cum essent eruditis incognita, 
unum si excipias a cl. Dr. A. Trotter typis vulgatum, ut suo loco 
dicetur. Pleraque a cecidomyis vel eriophydeis genita, nec ulla 
adhuc, res sane mira, cvnips visa est. Cecicliorum formae non mul¬ 
tum ab europaeis abhorrent, c[uod clare patebit ei c[ui tabulas huic 
operi appositas inspiciat. 

Ut legenti patebit plantae e familia Combretaccarum multo 
plura aliis gignunt cecidia, ut comparari merito possint nostris 
Qucrcnbus . Quod quidem et in aliis tropicis regionibus accidit, ut 
animadvertit lirandis (Dic Natiirlichcn Pjlanzeufamilici), m, /, pag. 
114). Imo et habitu externo (jiiaedam intercedit similitudo inter 

aliquas Combretaceas et Ouercus; qua de causa in Africa quaedam 
Terminalia ab incolis lusitanis carvalhos (Quercus) lusitanice appel- 
lantur. Id etiam meminit Conde de Fica Ilio (Plantas uteis da 
Africa Portugueza , p. 183), qui et luculentum testimonium botanici 
vSchwei n fu rth hac de re in medium profert. 

Liceat mihi nunc erga cecidiorum collectorem, Rev. P. A. Lo- 
pes, gratos animi sensus depromere. Ipse, praeter labores, quos 
exantlare tenetur, ut rudes cafrorum animos ad virtutem fingat, 
hunc insuper in se libens suscepit, hoc modo comprobans lusitanos 
Evangelii praecones non minus religionis quam scientiae causae in¬ 
servire. Ipse, Deo favente, si vita et valetudo suppetent, intra pau¬ 
cos annos materiam nobis suppeditabit, qua non solum zambezensis 
cecidologia penitus cognita reddatur, sed diversi etiam insectorum 
ordines in lucem edantur. 

Scientiarum denique cultoribus, qui mihi auxilio fuerunt, cla¬ 
rissimis nempe Doctoribus, Kieffer, Rtibsaamen, Bezzi, Del 
Guercio, Mariz, Gilg et Ilarms, quam maximas habeo gratias. 

Hoc qualecunque opus, quod in Dei Optimi Maximi gloriam 
cedat, usui esse poterit, ut spero, non solum ad cognitionem ceci- 
dologicam Iusitanarum regionum, quae in Africa per maximos pan¬ 
duntur tractus, verum etiam botanicis, qui bene multa plantarum 
nomina vulgaria simul et erudita hic invenient, de quibus nemo 
adhuc in zambezensi illa regione quidquam noverat (i). 

Scribebam mense Octobri, anno 1907. S. Fiel. 


Auctor. 


(1) De plantis africanis, praeter Engler, en opera quae consului, omnia 
fere lusitano sermone conscripta: 

Conde de Ficalho : Plantas uteis da Africa Portugueza. Tn 8.°, 279 pag. 
Lisboa, 1884. 

Contribuigao para o estudo da flora d’algumas possessoes portuguezas. 
Plantas colhidas na Africa Occidental por F. Newton, Ca pello e Ivens, 
INI. R. P ere ira de Carvalho e J. Cardoso. Bol. da Soc . Brot., vol. iv, 
1886, p. 222-234. 

Dr. J. A. Henriques: Apontamentos sobre a flora da Zambezia. Ex- 

Disperma dentatum C. B. Clarke 

Nomen vulgare: Sakani. — Frutex. 

1. Eriophydeoceeidium (Tab. xv, fig. i). — Cephaloneon si¬ 
tum ut plurimum in pagina superna limbi, ubi ad altitudinem 3 
mm. usque assurgit. Ut nomen indicat, caput imitatur, coangusta¬ 
tum juxta limbum ad modum colli; sed in pagina inferna aliqua 
videbis cecidia, quae sunt gracilia et cylindrica. In apice, ubi ceci- 
dium est crassius, diametrum 1,5 mm. attingere potest. Est viride, 
in parte superiore interdum rubrum, magis pilosum quam limbum, 
pilis patentibus et viridi-subluteis. Intus est cavum, clausum in 
parte superiore limbi et apertum in pagina inferiore ostiolo pilis 
obsito. 

Auctor cecidii Eriophyes incognitus. 

ANACARD1 ACEAE 
Lannea fulva Engi. 

(Gen. Lannea = Calesium Adans., Haberlia Dennst., Odina Roxb., Ta- 
piria Marchand, Wirtgenia Jungh.). 

Nomen vulgare: Chaumbo vel Caumbo. — Arbor. 

2. Cecidium (Tab. xiv, fig. 8, 10, 11, 12). — Crassitudo glo¬ 
bosa, vel plus minus fusiformis, in extremitate virgarum sita, non- 
nunquam ramulis et foliis obsita (fig. 8), unde conjicere fas est in¬ 
ternodia ibi contracta fuisse. Magnitudo cecidii varia, ut mos fert, 
praesertim cum cecidia in crassitudinem adolent. Diametrum, ubi 
cecidium est globosum (fig. 8), 16 mm. aequare potest; cum vero 
est fusiforme (fig. IO, II, 12), longitudo 20 mm. quandoque attingit. 

Cellae larvales (fig. IO, II, 12), circumscriptae parietibus pro¬ 
priis, duris, et coloris bruneo-luteoli, sitae in textura plus minus 
spongiosa, cylindricae, arctae (i mm. diam.), rectae vel leviter in¬ 
curvae, juxtapositae ad modum fistularum organi, totam cecidii 
longitudinem occupant. Larvae solitariae; metamorphosis in cecidio. 
Imago, apice cecidii terebrato, evolat 

Auctor cecidii Cecidomyia nova e novo genere, cui nomen im¬ 
pono. 

Stepliodiplosis Tav., novum genus 

(a-ioc; = corona, et di pio sis). 

Antennis 12-articiitatis, unguiculis farsorum simplici¬ 
bus, vix brevioribus empodio gracili; palpis 4-articulatis ; 
cubito valde incurvo, longe infra extremam alam desinente; 
forceps i articulis crassis, articulo apicali subovato, ex¬ 
cepta quarta parte apicali, ubi subito contrahitur; instructa 
duabus lamellulis bilobis; ovipositore ? gracilimo, filiformi, 
longissimo . Hoc novum genus inter Di pio sarias locandum. 

Stephodiplosis lanneae Tav,, nov. spec. 

2 i Colore rubro, thorace tribus vittis bruncis insignito , quarum 
inedia in parte posteriore alias longitudine non aequat. Palpis bre¬ 
vibus, articulis gradatim longioribus et gracilioribus , primo fere 
duplo , ultimo quater longiore quam crassiore. Antennis ut in Con- 
tariniis conformatis , duobus scapi articulis concrescentibus , in 
unoquoque funiculi articulo duobus nodulis , quorum primus seu 
basalis globosus, alter , aliquanto longior quam crassior , ellipsoi- 
dalis; utroque nodulo verticillo arcuato distincto , collo utriusque 
noduli fere longitudine aequali , et mediam longitudinem noduli sui 
aequante ; 5 articulo primo scapi concrescente cum secundo , quater 
longiore quam crassiore , collo aeque longiore quam crassiore; se¬ 
cundo articulo vix breviore primo; sequentibus gradatim longitudine 
decrescentibus , collo aliquanto longiore quam a assiore; undecimo 
aliquanto plusquam duplo longiore quam crassiore; duodecimo duplo 
longiore quam crassiore , et instructo appendice crassa, conica et me¬ 
diam longitudinem articuli aequante. Vena transversa parum ante 
medium primae venae sita; ramo inferiore furcae valde obliquo . 

Longitudo corporis : 4 mm * 

Pupa. Absque spinulis dorsalibus , stigmatibus cylindricis , du¬ 
plo-triplo longioribus quam crassioribus; aculeis frontalibus bru- 
neisy bilobis , validis. 


Larva incognita. 

AN O NAC EAE 

Anona senegalensis Fers. 

Nomen vulgare: Munona, vel Nona do matto. In Golungo 
Alto: Dilolo, Ambulo, vel Malolo; in Huilla: Maiolo ; in Cacon- 
da: iolo. — Frutex vel arbor parva. Fructus sunt edules et valde 
grati indigenis. 

3. Cecidium (Tab. xi, fig. 13, 14, 15). — Crassitudo unilatera¬ 
lis, vel fere unilateralis virgarum, rugosa, plus minus fusiformis, 
non multum extans, cujus longitudo usque ad 16 mm. sese exten¬ 
dere potest. Intus, cecidium textura spongiosa conficitur (probabili¬ 
ter liber transformatus). Cella larvalis, augusta et longa, juxta al¬ 
burnum longitudinaliter sita. 

Auctor cecidii est Lcisiopterci nov. spec., quam nomino: 

Lasioptera anonae Tav., nov. spec. 

$ 9 Capite snbbrnneo, thorace brnneo, pleuris albidis, abdomine 
rubro, notato fasciis transversis braucis, e quibus quinque primae 
amplae, sexta angusta, linearis. Antennis $ longitudinem capitis et 
thoracis simul sumptorum non aequantibus, 2 -j~ iS et 2 4- iq-arti¬ 
culatis, articulo secundo globoso, primis articulis funiculi aeque lon¬ 
gioribus atque crassioribus, ceteris longioribus quam crassioribus. 
Antennis 9 2 -j- 22-articulatis, articulis funiculi aliquantum transver¬ 
sis, nunquam tamen crassitudo longitudinem duplo excedit. Palpis 
articulo basali brevissimo et parum conspicuo, secundo crasso et lon¬ 
gitudine tertium aequante, qui ter longior est quam crassior, quarto 
aliquanto longiore tertio . Ora alarum antica, prima vena longitu¬ 
dinali et cubito obsitis squamis nigris deciduis ; ramis furcae valde 
obliquis, inferiore angulum q§.° cum pedunculo efficiente. 

Pedibus posticis $ nihil quoad longitudinem peculiare habenti¬ 
bus, in 9 gracilimis et longissimis (duplo longitudinem corporis ae¬ 
quant), quinto articulo tarsali postico 9 sexies longiore quam cras¬ 
siore', unguiculis bifidis, longitudinem aequantibus patellae angus¬ 
tae. Forcipe $ parva, brunea, lamellula intermedia integra, ceterum 
nihil peculiare habente: ovipositoi e 9 longo, gracili, distincto ordine 

duplo appendicii u nigrarum et uncinatarum; cavitate ovipositoris 
2 Yo longiore quam crassiore . 

Longitudo corporis $ i : j mm. 

Larva et pupa incognitis . Metamorphosis in cecidio. 

Xylopia acutifolia A. Rich. 

Xomen vulgare: Muande. — Arbor. 

4. Cecidium (Tab. xiu, fig. 3, 6). — Crassitudo plus minus glo¬ 
bosa vel informis virgarum, nonnunquam uni- vel quasi unilatera¬ 
lis, glabra, et fere levis, cujus magnitudo varia, quae omnia cernere 
potes in fig. 3* 

Sectio cecidii (fig. 6) ostend't cellas larvales, cylindricas (diam. 
0,5 mm.), sitas ad perpendiculum relative ad axim cecidii, in tex¬ 
tura spongiosa, brunea et friabili, et zona albida circumscriptas. 

Auctor cecidii probabiliter Cecidomyia hucusque incognita. 

.APOCYNACEAE 

Diplorrhynchus mossambicensis Benth. 

Xomen vulgare: Mutoa. Apud Shire: Mtomoni. —Arbor parva. 

5. Cecidium ('Tab. x, fig. 11 ). — Crassitudo, ut plurimum uni- 
vel quasi unilateralis, plus minus fusiformis, glabra, in medio vir¬ 
garum sita, cujus magnitudo varia (longitudo 17 mm. attingere po¬ 
test). Cella larvalis unica, irregularis, circumscripta pariete crasso 
(3 mm.), ubi larva crescit solitaria. 

Auctor cecidii probabiliter Cecidomyia hucusque incognita. 

6. Cecidium (Tab. x, tig. 16). — Crassitudo sphaerica vel fusi¬ 
formis, sita in medio virgarum, glabra, rugosa, cujus magnitudo 
varia (diam, usque 12 mm. pervenire potest). 

Cella larvalis multiplex, in textura lignea. 

Auctor cecidii probabiliter Cecidomyia non cognita. 

AU RANTIACEAE 

Citrus Aurantiuin Kisso, et Citrus medica L. 

Ob.s. Citri medici L. duae sunt subspeties vel varietates apud Zumbo, 

altera [mundimo nominant cafri), cujus fructus fere rotundus, parvus et cor¬ 
tice exili gaudens; altera (ejus nomen vulgare mugrego\ cujus fructus ma¬ 
gnus, peracidus, et cortice crasso instructus. Incolae lusitani utramque arbo¬ 
rem Ihnoeiro appellant. 

7. Cecidium. — Limbus foliorum i 11 partem inferiorem incur¬ 
vus, ubi Aphis vivit. 

Auctor ceciclii est Aphis sp. nova. Ipsum misi ad clarissimum 
virum, Dr. G. Del Guercio, cui quamplurimas habeo gratias 
quod hanc speciem mihi dicaverit. En ejus descriptio : 

Aphis Tavaresi Del Guercio, xov. spec. (Tab. xvi, fig. I, 2). 

Tanto le fonne attere quanto quelle alate dei pidocchio sono 
nere , coi dorso dello stesso colore; le antenne pili corte dei corpo; 
il rostro oltrepassante la base delle zampe medie , ed i sifoni (Tab. 
xvi, fig. 1, a, b) due volte pih lunghi della codetta. Per cio la spe¬ 
cie si avvicina ali' Aphis viburni Scop. ed ali' Aphis sylibi Pass. 

Sara inutile notare come nessnna di queste due specie sia stata 
tt ovata mai sugli Agrum i. Ricordo iuvece che malgrado la loro vi- 
cinanza , nessnna si pnb riferire a quella trovata ora sugli Agrumi, 
che non occor re confrontare con la Toxoptera aurantii (Kalt.) Koch , 
per che questa fa parte di genere , come dico , affatto diverso da quello 
a cui l'altra specie e stata riferita. 

Fermo pertanto 1 ' attenzione al confronlo con le due p? ime specie 
indicate e noto che /'Aphis sylibi ha le antenne flavescenti , laddove 
la specie in esam e le ha nere , coi q° e §° articoli chiari alia base; 
1 'appendice dei 6 ° art. mediocre , quasi corta , mentrc e lunghissima 
nell'altra , ne lia quale i tab er coli frontali sono evidenti , laddove 
uell'A. sy libis sono appena accennati . Cosi pure della nervatura 
delle ali , dei rostro c delle zampe che sono di colore scuro e non 
flavo 0 flavescente , come nelPA. sylibi. Quanto poi ai sifoni (fig. 2, 
a, b) essi sono chiari ne IT A. sylibi e pih corti dei doppio della lun- 
ghezza della codetta; mentre uella specie in csame sono neri ed 
uguali a due volte la lunghezza della codetta sopraricordata . 

Circa l'A. viburni ricordo la diversitii dei rapporto fra j° e q° 
articoli antennali , il colore diverso delle antenne , la differente lun¬ 
ghezza dell' appendice dei 6 ° art., etc . 

Sicche la specie e per me distinta dalle altre e la indico coi nome 

di Aphis Tavaresi Nob., in omaggio cil Collega chiarissimo , che Ilia 
posta in vi sta . 

COM BRETACEAE 

Combretum Galpinii Engl. et Dicis. 

Nomen vulgare : Kagoro. — Arbor, ut plurimum non procera. 

8. Cecidium (Tab. xi, fig. 7, 8; Tab. xiv, fig. 1, 2, 15). — 
Perquam elegans, magnum, exsurgens e meclio virgarum (raro ex 
axillis), quasi columna cylindiica (Tab. xiv, fig. 15), vel leviter 
conica, circumscripta pariete angusto (vix I mm. superante), in 
cujus axi cella larvalis sita, cylindrica. Perpulcra coma cincinno¬ 
rum e pilis longissimis (20 mm.), haudquaquam rectis, coloris bru- 
nei, distinctis ubique barbulis albo-luteis, cecidium circumornat. 
Magnitudo cecidii varia (30 mm., eoque amplius, attingere potest). 

Auctor cecidii Cecidomyia , probabiliter e Rhopalomyis , mihi 
haud nota. 

9. Cecidium (Tab. xi, fig. 12). — Crassitudo unilateralis virga¬ 
rum, fusiformis, grabra, cujus longitudo 15 mm. attingit. Cella lar¬ 
valis magna, sita in textura spongiosa (probabiliter liber transfor¬ 
matus). Larva solitaria. 

Auctor cecidii probabiliter Cecidomyia mihi ignota. 

10. Cecidium (Tab. xvi, fig. 9). — Margo limbi arcte impli¬ 
catus in partem superiorem, aliquanto crassior solito, glaber, et imi¬ 
tatus cecidium Macrodiplosis volventis Kicff. Color cecidii aliquando 
subruber, ut videtur. 

11. Cecidium (Tab. xvi, fig. 5, 6, 7, 8). — Globosum (quan¬ 
doque omnino sphaericum), pediculo brevissimo nervo praecipuo 
limbi insertum, in pagina inferna vel superna, laete viride, vel ro¬ 
seum, obsitum papillis, quarum forma et longitudo variae (prima 
fronte pilos dixeris), quibus aliqui pili longiores et albi sunt admixti. 
Diametrum 8 mm. attingere potest. Paries cecidii valde tenuis. 
Cella larvalis permagna (fig. 6). Larva solitaria. Metamorphosis, 
ut mos fert in tropicis regionibus, in cecidio. Imago, cecidio tere¬ 
brato, exuvias relinquit in foramine (mense januario) (fig. 8). 

Auctor cecidii Cecidomyia e novo genere, cui nomen a me in¬ 
ditum : 

Lopcsiclla Tav., novum genus 

Palpis tribus articulis brevibus ; oculis large in vertice 
confluentibus; parvo ore, quod non excedit longitudinem 
primi articuli palporum. Antennis 2+12 articulis, collo 
haud conspicuo, articulo 2.° transverso. 

Articulis 5$ opertis parvis verticillis ad- 
pressis, ut in Asphondyliis; in $ (fig. 1) ar¬ 
ticulo unoquoque funiculi elongato et e 
duabus partibus, quarum inferior subglo- 
bosa a superiore dividitur contractione 
magis conspicua in parte apicali anten¬ 
narum. Quae pars superior articulorum 
est subcylindrica, duplo longior quam 
crassior, vix in medio contracta, ut videre 
potes in figura. Ultimo articulo stilo par¬ 
vo instructo. Articulis 5 cylindricis, vix 
contractis in medio, triplo longioribus 
quam crassioribus, a parte media ad ex¬ 
tremitatem usque duplo longioribus quam 
crassioribus, duodecimo articulo appen¬ 
dice instructo, ut in $. 

Alis (fig. 2 ) diversis a Diplosariis et si¬ 
milibus Epidosariis. Ora costali villosa; 
prima vena longitudinali mediam partem 
alae superante; parte basali cubiti in 
duas partes divisa, quarum superior re¬ 
cta vel fere recta ipsum cubitum conti¬ 
nuare videtur, primam venam tangit et ad 
basim alae perducitur. Altera, e cubito 
aliquantum ante bifurcationem 3.“‘ venae 
prodeunte, ad modum S tantillum incur¬ 
va, desinit in basi tertiae venae. Cubito 
fere recto et infra extremam alam desi- 
nente. Tertia vena bifurca, ramo supe- ' Fi<r ( 

riore fere perpendiculari in basi, ramo inferiore 9 valde 
curvo, i fere recto. 

Pedibus villosis, unguiculis tarsalibus magnis (fig. 3 , 

r, h), nigris, parum incurvis, simplicibus ; pulvillis conspi¬ 
cuis (fig. 3, c, f, b), empodio brevissimo (fig. 3, a, d), vix su¬ 
perante basim unguiculorum. 



Forcipe $ magna et crassa (fig. 4). articulis basalibus 
crassis (d), articulis terminalibus subovatis (e), aliquantum 
contractis in extremitate, quae est breviter et dense denticu¬ 
lata in parte interna (g). Lamellula superna (a) lata, parum 

profunde, arcte et arcuate secta ; intermedia (b) lata, ar¬ 
cuate secta, longitudine superante supernam; inferna (c) in¬ 
tegra in apice, penem non circumdante praeter consuetudi¬ 
nem, sed recta , cum ejus latera juxta articulos basales et 
terminales forcipis jaceant. Ovipositore 9 brevissimo (fig. 5), 
conico; lamellula superiore (fig. 5 > a) vix secla In extremi¬ 
tate, inferiore (b) minima. 


Pupa distincta duabus appendicibus (fig. 6 ), in segmento 
anali sitis, et aculeis frontalibus in modum peculia rem con¬ 
formatis (fig. 7 ). 



Lopesiella combreti Tav., nov. spec. 

i 9. Coloris rubri, c.xceptis vertice , tribus vittis latis confluenti¬ 
bus supra niesouotum, sterno et parte majore pleurarum, vittis latis 
transversis supra segmenta superna abdominis (unaquaeque vitta 
parte media interrumpitur), duabus vittis angustis supra unum¬ 
quodque segmentum infernum adornatis, et forcipe $, quae sunt co¬ 
loris brunco-uigri. Antennis et pedibus subbt tineis. Abdomine ter - 
quater longiore quam thorax . Cetera ut in caracteribus generis no¬ 
tatum est. 

Longitudo corporis <j: 6 mm 9: 6,5 mm. 

Pupa. Rubra. Differt ab omnibus pupis cognitis cecidomyiarum, 
eo quod sit instructa in segmento anali duabus appendicibus, lon¬ 
gis (fig. 6) chitinosis, bruueis, arcte lanceolatis, convergentibus, ali¬ 
quantum superantibus longitudinem duorum segmentorum extimo¬ 
rum. Praeterea , duo aculei frontales, bruuei et magni sicut in As- 

phondylia, sunt trilobi (fig. 7), lobulo interno (c) valde exili , kbulo 
medio (a) longiore quam internus et triplo crassiore; lobulo externo 
(b) obluso , brevissimo , et prodeunte e parte externa medii. Loco dua¬ 
rum papillarum cervicalium videbis duplicem eminentiam sub cylin¬ 
dricam, duplo longiorem quam crassiorem , cui seta imponitur haud 
longior ipsa eminentia . Stigmata thoracalia sunt brunea , conica , 
sesquilongiora quam crassiora . Exuviis nymphalibus hyalinis , deli¬ 
cate verrucosis , papillis distinctis setis brevibus , ///0/r dispositis. 

Larva incognita. 

Obs. Fig. 3 et 4 Tabulae xvi, ostendunt cecidium juvenile, pilis longis¬ 
simis, nivei', applicitis obsitum. Cum formam adultam non viderim, illud 
describere nequeo. Mihi tamen probabile non videtur haec cecidia a Lope - 
siella combreti esse genita. 

Combretum oblongum F. Iloffm. 

Nomen vulgare: Mudama, vel Mulama. — Frutex parvus. 

12. Cecidium (Tab. xi, fig. 9, 10; Tab. xtt, fig. 9). — Crassitudo 
fusiformis virgarum, cujus magnitudo varia (longitudo 27 mm. attin¬ 
git nonnunquam). 

Sectio cecidii (Tab. xi, fig. io) ostendit cellas larvales oblon¬ 
gas, quae jacent inter texturam spongiosam et lignum. Haec autem 
textura spongiosa procul dubio provenit e transformatione corticis 
et liberi. Larva solitaria. 

Auctor cecidii probabiliter Cecidomyia mihi incognita. 

Combretum olivaceum Engl. 

Nomen vulgare: Tuetue aut Mueti. — Arbor parva. 

13. Cecidium (Tab. xm, fig. 7). — Crassitudo unilateralis virga¬ 
rum, fusiformis, cujus magnitudo varia (longitudo 20 mm. attingit). 
Cellae larvales (ut plurimum paucae, duae, aliquando una tantum), 
rotundatae vel irregulares, magnae, sitae in textura haud valde dura, 
in qua appendices breves ligni durissimi observare poteris. Larvae 
solitariae in unaquaque cella. 

Auctor cecidii videtur esse Muscideum , hucusque non visum. 

14 

Pteleopsis myrtifolia (Laws.) Engl. et Dieis. 

Nomen vulgare: Mufundzoo. — Frutex satis procerus. 

14. Cecidium (Tab. XV, fig. 15, 16). — Crassitudo semper uni¬ 
lateralis virgarum, cortice dumtaxat, nunquam vero fasciculis li- 
bero-1 igneis formata. Superficies externa glabra, fere levis et co¬ 
loris nitidioris quam virgarum. Paries est tenuis et duriusculus. 
Cellae larvales (fig. 16) frequentes, contiguae, septo exili distinctae 
et ita fragili ut, cum cecidium secare velis, septum integrum habere 
et cellarum formam cernere minime possis. 

Cecidi i diam, circiter 7 mm. 

Auctor cecidi i probabiliter Cccidomyia incognita. 

Terminalia glaucescens Pianch. 

Nomen vulgare: Gunono grande. — Arbor procera. 

15. Cecidium (Tab. x, fig. I, 2). — Parvae pustulae, virides vel 
subrubrae, quae frequentes et sine ordine extant in pagina inferiore 
limbi (fig. i), et in utraque parte fructus (fig. 2). In pagina supe¬ 
riore limbi efficiunt minimos grumos vix conspicuos, minima de¬ 
pressione circumdatos. Superficies cecidii irregularis, pilis bruneis 
aut cinereo-luteis obsita. 

Auctor cecidii Er io phy es hucusque non visus. 

16. Cecidium (Tab. xi, fig. 5,6). — Crassitudo haud raro uni¬ 
lateralis, plus minus elliptica, sita in extremitate vel in medio vir¬ 
garum, nonnunquam foliis vel ramulis ornata (fig. 5 ostendit pecio- 
los sectos foliorum). Longitudo 25 mm., latitudo 15 mm. Pars in¬ 
terna cecidii durissima e ligno, in quo sunt cellae larvales rectae 
vel incurvae (fig. 6). 

Auctor cecidii probabiliter Papilio vel Musca incognita. 

17. Cecidium (Tab. xv, fig. 13). — Aliquantum cephaloneifor- 
me, elegans, viride vel roseum, pilis ejusdem coloris consitum. As¬ 
surgit supra limbum, e pagina superna, io mm. et amplius, atque 
in pagina inferna panditur ostio pilis obsito. Exemplaria juvenilia 
non raro sunt omnino cephaloneiformia; ceterum semper sunt cras¬ 
siora in apice, unde ad basim usque tenuantur. Cavitas interna 

magna, pilis longioribus et densioribus quam superficies externa 
obsita, pariete angusto, membranaceo, circumscribitur. 

Auctor cecidii Eriophyes mihi haud notus. 

Terminalia sericea Burch. 

Nomen vulgare: Gunono pequeno. In Lourengo Marques: 
Nkonono. — Arbor, cujus cortice, procul dubio tannino referto, 
utuntur indigenae ad coria maceranda. 

18. Cecidium (Tab. x, fig. 8; Tab. xi, fig. 3 ; Tab. xu, fig. 7). 
— Crassitudo globosa, quandoque sphaerica (Tab. xi, fig. 3), glabra, 
sita in extremitate virgarum, magnitudine varia (diam. 15 mm. at¬ 
tingere potest), foliis ornata eo quod ibi internodia sint contracta. 

Textura cecidii durissima, in qua variae sunt cellae larvales 
(Tab. xi, fig. 3), rectae vel curvae, satis longae, angustae. Lar¬ 
vae solitariae. 

Auctor cecidii probabiliter Papilio . 

19. Cecidium (Tab. x, fig. 17; Tab. xi, fig. 16). — Crassitudo 
fusiformis, magna (longitudo 30 mm., latitudo 15-20 mm.), glabra, 
multoties rhytidomate subnigro, in squamas deciduo, ornata, sita 
in medio virgarum. 

Cella larvalis magna (Tab. xi, fig. 16), sine pariete proprio, in 
textura durissima excavata. 

Larva solitaria, quae metamorphosi in cecidio gaudet. 

Auctor cecidii Papilio , haud notus, qui evolat ostiolo rotundo 
patefacto fere in extremo cecidio (Tab. x, fig. 17). 

20. Cecidium (Tab. xi, fig. I, 2).— Permagnum, globosum, vel 
aliquantum coni inversi truncum imitatum, ut perspicere in figu¬ 
ra potes, quandoque et massa informis; assurgens e lateribus vir¬ 
garum, ut plurimum non ex axillis; colore perbruneo, si fidem 
adhibere velis exemplaribus siccis et vetustis, qualia in Tab. xi 
pinguntur ; superficie exteriore foliolis parvis, densis, angustis, 
obsita, quod quidem ostendit cecidium esse e ramulis transforma¬ 
tis et prodeuntibus quasi e gemmulis adventitiis. Magnitudo valde 
varia, nonnunquam malum vel pyrum medium imitata. Cecidia 
vetusta, absque foliolis, cecidium- vetus Biorrhizae terminalis sa¬ 
tis exprimunt. 

Cellae larvales, fistulosae (diam. 2 mm.), rectae vel leviter in¬ 
curvae, aliquantum conicae (basis partem exteriorem cecidii spe¬ 
ctat), longae (totam cecidii longitudinem tenent), juxtapositae ad 
modum fistularum organi, pariete gaudent proprio, angusto, semi- 
1 igneo. 

Auctor cecidii Polystepha nov. spec., cui nomen indidi : 

Polysiepha tmninaliac Tav, nov. spec. (Tab. vn, fig. 5) 

2 i Coloris rubri , praeter mesonotym perbruneum , fascias la¬ 
tas , transversas , e squamis nigris , deciduis , quae infra et supra 
abdomen unicuique segmento respondent: antennis bruneis. Palpis 
e quatuor articulis (Tab. vn, fig. 6), quorum primus aliquanto lon¬ 
gior quam crassior , ceteris 3 longioribus et sub aequalibus . Antennis 
(Tab. vn, fig. j) et alis ut in aliis Asphondyliis; ramo inferiore 
furcae ferme perpendiculari. Unguiculis tarsorum crassissimis , ni - 
gris, valde incurvis , et longitudinem empodii valde superantibus . 

Longitudo corporis 5: 3-3 mm; i: 3,3 mm. 

Pupa et larva incognitae. 

21. Cecidium (Tab. xi, fig. 4, 11 ; Tab. xn, fig. 8). — Crassitudo 
in medio virgarum sita, plus minus ovalis elongata, vel fusiformis, 
vel etiam informis, glabra, rudis (quandoque, prima facie, radicem 
dixeris), magnitudinis variae (longitudo 45 mm. attingere potest, la¬ 
titudo 15 mm.), quandoque et aliquantum unilateralis (Tab. xi, 
fig. 11). 

Pars interna cecidii perquam durissima. Cellae larvales, nu¬ 
mero paucae, longae, parallelae ad axim, juxta quem et sitae. Lar¬ 
vae solitariae cellam perducunt ad epidermidem usque, perpendi- 
culariter ad axim, quo imago facilius egredi queat. 

Auctor cecidii Cecidomyia nondum visa. 

22. Cecidium (Tab. xu, fig. 4). — Pustulae minimae, frequentis- 
simae supra folium, viridi-albidae, glabrae, irregulares, macula 
brunea in medio notatae, vix extantes seu eminentes e pagina su¬ 
periore limbi, in inferiore vix aut ne vix quidem conspicuae. 

Auctor cecidii Eriophyes vel Fungus ignotus. 

23. Cecidium (Tab. xn, fig. 5)-— Pustulae minimae, nigrae, lon- 

giores quam latiores (aliquando multo longiores), excavatae in 
parte superna limbi, quod quidem videre potes in figura. In parte 
inferna limbi cecidium est fere aeque conspicuum atque in super¬ 
na, sed vix excavatum. 

Auctor cecidi i Eriophyes vel Fungus hucusque haud notus. 

24. Cecidium (Tab. xti, fig. 6, 6 a). — Globosum, magnitudinis, 
ut similitudine utar vulgata, et nomine lusitano, de cabega de alfi- 
nete (gallice — te te d'eplingle ), fere glabrum, viride vel subbruneum, 
frequens, eminens (i mm.) e pagina inferiore limbi, in superiore vix 
conspicuum intra parvam cavitatem (quandoque in pagina supe¬ 
riore cecidium ita eminens ut in inferiore). Intus, cecidium est ca¬ 
vum. Aliquando in pagina inferna limbi cernere potui ostiolum 
cecidii, pilis obsitum. Superficies externa haud levis. 

Auctor cecidii Eriophyes , mihi haud visus. 

25. Cecidium (Tab. xiu, fig. I, 2).—Crassitudo virgarum, in qua 
cortex et liber totum efficiunt cecidium, cum medulla et lignum 
normalia maneant (fig. 2, quae sectionem longitudinalem cecidii 
prae se fert). In superficie externa grumos rotundatos extare vide¬ 
bis in fig. I, frequentes, et piso minores. Longitudo cecidii ma¬ 
xima. 

Cellae larvales frequentes (fig. 2), cylindricae (diam. 0,5 mm.), 
longae (3 mm. et amplius), multoties parallelae axi virgarum, 
nonnunquam curvae, sitae in textura non dura et friabili. Larvae 
solitariae metamorphosi gaudent in cecidio, quod quidem pupa te¬ 
rebrat. Imago in ostiolo exuvias relinquit cum evolat. 

Auctor cecidii Lasioptera nova, cui nomen impono: 

Lasioptera terminaliae Tav., nov. spec. (Tab. vn, fig. 1-4). 

$ 9 Colore rubro , vel potius rubro-luteo, antennis, praeter arti¬ 
culos basales , nigris , mesonoto subnigro, parte superiore abdominis 
squamis nigris notata, dispositis in fascias transversas, latas, in 
parte media interruptas. Alarum ora squamis nigris obducta , si 
excipias locum ubi desinit cubitus, macula alba insignitum . Oculis 
large confluentibus . Palpis 4-articulatis . Antennis 5 2 -f- 24 seu 
2 + 25-articulatis, funiculi articulis transversis (Tab. vu, fig. 3), 
praeter 4 vel 5 ultimos , aeque crassos ac longos , absque collo con- 

spicuo : i 2-j- / q-articulatis, funiculi articulis omnibus aeque crassis 
ac longis, fere sessilibus. Unguiculis tarsorum bifidis (Tab. vu, fig. 
4), vix aut ne vix quidem empodio longioribus, pulvillis conspicuis. 
Ovipositore 9 (Tab. vir, fig. 2) notato et unguiculis luteis, 
binis positis , et appendicibus brevioribus luteis, et rectis. Lamellula 
superna integra, infer na minima. Forcipe $ de more in hoc genere , 
lamellula intermedia simplici. 

Longitudo corporis 6: /,5 //;///.; 9: 2,4 vim. 

Pupa. Exuviae hyalinae, aculeis frontalibus, et sine spinulis 

dorsalibus; setis verticalibus sesquilongioribus stigmatibus thoraca¬ 
libus, quae sunt arcuata , lutea, et quinquies longiora quam crassiora. 

Larva incognita. 

Terminalia spinosa Engl. 

Nomen vulgare: Nhakassanza, vel Gunono pequeno. — Arbor 
minor quam Terminalia sericea , et spinis distincta. 

26. Cecidium (Tab. xm, fig. 5). — Crassitudo fusiformis vel 
leviter ovalis elongata, cui corona foliorum superimponitur. Longi¬ 
tudo varia (22 mm. attingit). 

Paries cecidii exilis (fere 2 mm.), lignea, lutea, circumscri¬ 
bens cellam larvalem ellipticam et magnam (longitudo I/ mm., la¬ 
titudo 5 mm. et amplius). 

Auctor cecidii Papilio nondum notus. 

Obs. Probabiliter hoc cecidium idem est atque illud quod sub num. 19 
descripsi (Tab. x, fig 17, Tab. xi, fig. 16). 

EBENACEAE 

Diospyros mespiliformis Hoest. 

Nomen vulgare: Muchendja. — Frutex vel arbor parva. Fructus 
sunt dulces, edulesque. Lignum est durum et magno emitur. 

27. Cecidium (Tab. xm, fig. 9, 10). — Pustulae nigrae et niti¬ 
dae (tantum in pagina superiore, cum in inferiore sint coloris folii), 
magnitudine ct forma cabefa iValfinete (gallice : te te Lepingle) 
imitantes, aliquantum assurgentes in pagina superiore limbi (fig. 

io), quibus respondet in pagina inferiore minima cavitas (fig. 9), 
ubi Cecidozoon vivit. Perraro accidit ut cavitas in pagina superna 
sit locata. Folium et cecidia tantum in pagina superiore sunt glabra. 

Auctor cecidii Psyllidium incognitum. 

28. Cecidium. — Margo limbi arcuata, imo et laxe convoluta in 
partem superiorem limbi, ubi, procul dubio, Aphis auctor cecidii 
degit. 

Royena sp. 

29. Eriophydeocecidium (Tab. xv, fig. 17, 18). — Cephalonei- 
forme, elegans, coloris sublutei vel subbrunei, situm supra folium, 
nonnunquam ita frequens ut folium totum deformetur et atrophum 
maneat. Assurgit e pagina superiore 7 mm., coopertum pilis den¬ 
sis et bruneo-subluteis; in pagina vero inferiore aperitur intra ostio¬ 
lum consitum pilis densioribus et longioribus quam ceteri folii pili. 
Paries cecidii tenuis et circumscribens cavitatem pilis obsitam, ubi 
acari degunt. 

Auctor cecidii Eriophyes incognitus. 

In cecidio hujus speciei, vel in aliis cecidiis foliorum ejusdem 
fruticis, certo degunt larvae cecidomyiae, cujus commensalis dun- 
taxat mihi est missa a Rev. P. A. Lopes. Haec commensalis con¬ 
stituit novam speciem novi generis, ut in sequenti descriptione per¬ 
spicies. 

Microdiplosis Tav., nov. genus 
(lj.1y.0bz = parvus, et di pio sis) 

Hoc genus differt a Lestodiplosi, cui affine , unguiculis 
tarsalibus simplicibus (Tab. vn, fig. 15) alarum tertia vena 
haud bifurca (Tab. vm, fig. 1), et lobulis lamellulae superio¬ 
ris subtriangularibus (Tab. vn, fig. 13). 

Microdiplosis zambezensis Tav., nov. spec. (Tab. vm, fig. 1) 

$ 2 Aliquantum subrubri vel sublutei coloris, praeter maculam 
perbruneam supra thoracem , et aliam ejusdem coloris supra medium 
abdomen sitam; pedibus albidis; antennis subbruneis, vertice ei 
parte postica capitis coloris brunei . Palpis <f- articulatis , articulis 
duplo longioribus quam crassioribus . Antenis 2 + 12-articulatis; 
duobus scapi articulis concrescentibus; articulis $ in funiculo duo- 

bus nodulis compositis (Tab. vn, fig. 17), quorum inferior globo¬ 
sus, aliquanto crassior quam longior , superior sub globosus; collo sito 
inter utrumque nodulum, longitudine nodulos fere aequante) verti¬ 
cillis arenatis (duobus supra nodulum superiorem, uno tantum su¬ 
pra inferiorem) longe brevioribus ipsis nodulis: verticillis setosis 
(duobus item sup?'a nodulum superiorem, uno tantum supra inorio¬ 
rem) plusquam duplo longitudine verticillos arcuatos superantibus. 
Articulis flagelli <j> cylindricis (Tab. vii, fig. 16), sesquilongioribus 
quam crassioribus; collo brevissimo, vix aut ne vix quidem longiore 
quam crassiore) articulo terminali in apice rotundato. Alarum ora 
antica villosa ; prima vena haud recta ; cubito ter incurvo, fere ad 
extremitatem alae perducto, et desinente ubi ora interrumpitur ; ter¬ 
tia vena haud bifurca, satis brevi, parum incurva. 

Pedibus villosis ; primo articulo in tarsibus posticis triplo lon¬ 
giore quam crassiore) secundo longitudinem tertii et quarti aequante) 
quarto quater longiore quam crassiore, longitudinem quinti aliquan¬ 
tum excedente) unguiculis tarsalibus simplicibus, aliquanto empodio 
longioribus (Tab. vu, fig. 15), pulvillis minimis. Forcipe anali $ 
gracili (Tab. vn, fig. 13), lamellula superiore arcte ct parum pro¬ 
funde bifida, lobis latis, sub triangularibus ; intermedia multo longiore 
superiore, late et parum profunde divisa seu melius sinuosa) articu¬ 
lis gracilibus ; stilo valde superante lamellulas. Ovipositore 9 non 
protractili, instructo duabus lamellulis, longis (Tab. vn, fig. 14), in¬ 
curvis (convexitate partem interiorem respiciente), et in basi tenuatis. 

Longitudo corporis $ : 0,8 mm. 

Larva et pupa incognitae. 

Obs. Haec species etiam in foliis in Tabula xv depictis (fig 1), (cfi*. n.° 
1) creata est; unde conjicere licet probabile esse Cecidomyiam , cujus est 
commensalis, non esse cecidogenicam. Cecidia enim, quae ex his foliis assur¬ 
gunt, procul dubio auctorem nacta sunt aliquem Eriophyem, non Cecidomyiam. 

EUPHORBIACEAE 

Flueggea obovata (L.) Wall. 

Xomen vulgare: Mupomboma. — Sufirutex. 

30. Cecidium (Tab. x, fig. 9). — Crassitudo fusiformis virgarum, 

cujus latitudo 5 mm. circiter, et longitudo 15 mm. Superficies ex¬ 
terna glabra et omnino similis virgarum cortici. Sectio longitudi¬ 
nalis cecidii (fig. io) ostendit cellam larvalem longam, angustam 
et in axi cecidii sitam. 

Autor cecidii probabiliter Agromyzinct incognita. 

LEG U M I NOSAE 
Copaiba Mopane (Kirk) O. Ktze. 

(Gen. Copaiba Mill.= Copaifera L.V 

Nomen vulgare: Mutsenha. In regione, cui nomen Mossame- 
des: Mapaio, Muteate. — Arbor procera et pulchra, cujus lignum 
durissimum. Virgae juveniles in varios usus aptae, sicut apud nos 
virgae Castanearum. Liber a nigritis, loco clavorum, ad vinciendas 
trabes domorum aptatur. Ab oppido Sena ad Chirambe usque 
haec arbor, teste Peters, efficit lucos, per magnos tractus. 

31. Cecidium (Tab. x, fig. 13, 14, 14 a). — Crassitudo unilate¬ 
ralis, irregularis, glabra, rudis, sita in virgis juvenibus, foliis obsitis, 
quae virgae plerumque curvantur in loco, ubi cecidia crescunt. L T t 
plurimum cecidia non sunt solitaria, sed concrescunt bina, terna, etc. 

Cellae larvales (fig. 14 a) longae, angustae, sitae in textura molli, 
quasi spongiosa. Metamorphosis in cecidit>, ubi puparium relinquit 
imago. 

Auctor cecidii Cecidomyia e novo genere, quod nomino: 

Delodiplosis Tav., nov. genus 

(ihr;Xo;= certus, manifestus, eo quod pertineat ad Diplosarias , quamvis 
ex forma ovipositoris videatur inter Las i opter i nas potius locandum). 

Differt a Clinocliplosi etnpodio longiore unguiculis (Tab. 
vii, fig. 12), pulvillis conspicuis; lamellula media forcipis 
haud lineari, sed satis lata, profunde et arcuate secta in 
duos lobos, vix aequante longitudinem 'lamellulae superioris 
(Tab. vii, fig. 11), ovipositore protractili ut in Asphondyliis 
(Tab. vii, fig. 8). Ab Harmandia, cui valde affinis, differt lamel¬ 
lula intermedia forcipis $ haud longiore superiori, et un¬ 
guiculis farsorum simplicibus (Tab. vu, fig. 12). 

15 

Delodiplosis copaibae Tav., xov. spec. (Tab. vit, fig. 8-12) 

i 9 Colore albido , thorace iuteo-bruneo, antennis subbruneis; 
thorace 9 tribus vittis brunco-nigris ; sterno et metanoto bi uneo-ni¬ 
gris ; parte superiore abdominis fasciis transversis, bruneis ; 

funiculo bruneo . Oculis in vertice late confluentibus. Palpis 4.-arti¬ 
culatis, pruno articulo brevi, 2/ et j.° ter-quater longioribus quam 
crassioribus, y.* 7 sesquilongiore tertio. Antennis 9 2 + //, <5 2+ /2 
articulis, duobus scapi concrescentibus ; in i (Tab. vii, fig. 9) unoquo¬ 
que articulo instructo duobus nodulis, quorum basalis est globosus, et 
insignitus verticillo setoso et verticillo arcuato', nodulus superior 
aliquanto longior quam crassior , haitd conspicue contractus in parte 
media, distinctus duplici verticillo arcuato et duplici setoso (setae 
duplo longitudinem verticilli arcuati excedunt), in 12. 0 articulo ap¬ 
pendice conica instructus: 9 articulis cylindricis (Tab. vu, fig. 10), 
duplo longioribus quam crassioribus , instructis duplici verticillo se¬ 
toso et verticillis adpressis, collo primum aeque longiore quam cras¬ 
siore, dein (a medio ad apicem usque) longiore quam crassiore', ulti¬ 
mo articulo sine appendice. Alarum ora villosa, cubito aliquantum 
incurvo, infra extremam alam desinente', tertia vena bifurca, ramo 
inferiore non valde obliquo (fig. 8). Tibia antica tertia parte secundo 
articulo tarsali longiore, g.° articulo triplo longiore quam crassiore, 
unguiculis tarsorum simplicibus (Tab. vii, fig. 12), non aequantibus 
empodium, pulvillis conspicuis. Lamellula intermedia forcipis $ sa¬ 
tis lata ('Tai), vu, fig. 11), vix longitudine aequante superiorem, pro¬ 
funde et arcuate secta in duos lobos angustissimos; lamellula supe¬ 
riore satis profunde divisa, lobis sub triangularibus; stilo valde su¬ 
perante lamellulas (Tab. vii, fig. 11): 9 ovipositore protractili (Tab. 
vu» fig. 8), et instructo duabus lamellulis lanceo latis. 

Longitudo corporis 9 $ : 1,2-1,5 mm. 

Pupa et Larva incognitae. 

Obs. Probabiliter (fidem speciei adseribendum est cecidium pictum in 
Tab. x, fig. 12, cum non valde differat a eecidio typico (Tab. x, fig. 13, 
neque in forma exteriore, neque in textura interna. 


Dalbergia mclanoxylon Cuill. et Perr. 

Nomen vulgaro: Mukom6dua. In oppido Sena et alibi in Zam- 

bezia: Chumpingue. — Arbor haud procera, vel etiam frutex, cu¬ 
jus lignum durissimum, perpurpureum vel nigrum, perenne et ebeno 
simile. Hac de causa alicubi etiam ebenus appellatur. Ita in com¬ 
mercio ebenus senegalensis vocatur, et magno venditur. 

32. Cecidium (Tab. x, fig. i5). — Globosum seu subglobosum, 
coloris virgarum, glabrum, haud leve, sed plus minus rugosum, in 
lateribus virgarum sine dubio e gemmis axillaribus prodiens. Non- 
nunquam duo vel tria simul concrescentia invenies. Diametrum va¬ 
rium 20 mm. aequare potest. Textura cecidii non valde dura. 

Cellae larvales, sine parietibus propriis, frequentes in unoquo¬ 
que cecidio. 

Auctor cecidii procul dubio Cecidomyia incognita. 

Derris Stuhlmannii (Taub.) Hamis 

(Gen. Derris Lour. — Deguelia Aubl., Brachypterum W. et Arn., Aganope 
Miq., Cylizoma Neck.). 

Nomen vulgare: Munande. — Arbor, ut videtur. 

33. Cecidium (Tab. xv, fig. 14). — Globosum, ferme sphaeri¬ 
cum, exstans in utraque parte limbi, quem transfigit, glabrum sicut 
folium. Cella larvalis respondet parenchymati folii et intra ipsum 
sita. Cecidii diam. 2 mm. et amplius attingere potest. 

Auctor cecidii probabiliter Cecidomyia mihi haud visa. 

Derris violacea Hamis 
Nomen vulgare: Mupakassa. — Arbor. 

34 - Cecidium (Tab. XV, fig. 8). —- Phyllerium in forma sac¬ 
culi, quod e pagina superiore limbi eminet 2 mm., et amplius, et 
longitudinem occupat usque 20 cm., cui respondet in pagina infe¬ 
riore cavitas, pilis densis, albo-luteolis obsita, ubi acari vivunt. Pars 
convexa phyllerii haud levis, sed in sulcos secta, et pilis bruneis, 
frequentioribus et longioribus quam in folio. 

Auctor cecidii Eriophyes mihi non visus. 

35- Cecidium (Tab. xiv, fig. 17). — Crassitudo vix conspicua, 
unilateralis, sita in virga. Cella larvalis, sub cortice locata, longa 7 

mm., i mm. luta, elliptica. Unum duntaxat specimen ceciclii aci me 
est missum. 

Auctor ceciclii probabiliter Agromyzina ignota. 

Dichrostachys nutans Benth. 

(Gen. Dichrostachys DC. = Cailliea Guill. et Perrd. 

Xomen vulgare: Mupangara. Bolamae: Espinheiro preto. — 
Frutex. 

36. Cecidium (Tab. xm, fig. 4, 8). Crassitudo fusiformis, seu 
plus minus ovata, quandoque unilateralis, magna (longitudo usque 
35 mm. attingit, latitudo 22 mm.), glabra. Imitatur cecidium Pla¬ 
gio trochi Ki'efferia ni Tav. 

Textura ceciclii lutea, durissima. Cellae larvales frequentes, ir¬ 
regulares (fig. 8). Metamorphosis in cecidio. Imago ostiolo rotundo 
epidermidem transfigit et s evolat. 

Vuctor cecidii videtur esse Agromyza tuberculata Becker. 

Haec species descripta fuit ex Aegypto a Becker (Mittheil. 
zool. Museum Berlin , 11, S. 189, 1903). Clarissimus Bczzi, qui 
muscam zambezensem amice examinavit, ait sibi eam minime di¬ 
versam videri a speciebus europaeis, indeque fit ut dubitans ad 
Agr . tuberculatam trahat. «Fieri etiam potest», inquit notissimus 
dipterologista (i. /.), «ut haec musca minime differat ab Agromyza 
Sckincri Gir.». Id tamen, venia tanti viri clicam, non mihi probabile 
videtur, cum cecidium speciei zambezensis toto caelo distet a ce¬ 
cidio nostrae Agromyzae Schineri Gir. 

MELIACEAE 

Khaya anthotheca C. DC. 

l^Gen. Khaya Juss. — Garretia Wehv.) 

Xomen vulgare: Mururu aut Mururo. In Golungo Alto et 
Mussengue : Quibaba do Mussengue. Miruru est plurale nominis 
Mururo; inde nomen inclitum a missionariis loco, ubi nunc missio 
S. Petri C laver sita, non longe a Zumbo, eo quod sit consitus hu¬ 
jusmodi arboribus Miruru . Est arbor valde procera, quae optimum 
lignum producit. Liber est amarus et febrifugus. 

3 7 - Cecidium (Tab. x, fig. 7). — Glabrum, obscurum, fere cas¬ 
taneum, limbum transfigens et eminens ad I mm. in utraque pa¬ 
gina, in inferiore ferme hemisphaericum, in superiore aliquantum 
globosum vel formae irregularis. Altitudo tota cecidii ad 3 mm. 

Cella larvalis magna, quasi sphaerica. Paries angustus, non ita 
durus. Imago pertundit cecidium in apice partis inferioris. 

Auctor cecidii, ut videtur, Cccidomyia hucusque non visa. 

38. Cecidium (lab. xn, fig. I, 2). — Viride, quandoque sub¬ 
rubrum, glabrum ut folium, parenchyma liberinum perforans, et 
eminens ex utraque parte limbi, in superiore quasi conus valde 
obtusus, in inferiore e medio grumi circularis parum conspicui 
assurgens quasi appendix conica usque 2 mm., aliquando curva, 
semper longitudinaliter striata. Latitudo cecidii 3-4 mm. In fig. 2 
videre potes cecidia nova et siccitate contracta. Cella larvalis satis 
magna, in medio cecidii. Nonnunquam duo cecidia concrescunt, 
utraque cella larvali soluta in unam. 

Auctor cecidii probabiliter Cecidomyia nondum cognita. 

ROSACEAE 

Parinarium Mobola Oliv. 

Nomen vulgare : Mupundo. Ab incolis lusitanis appellatur : Ar- 
vore da cortiga. In Huilla : Nocha. In Nyassa: Mobola. In Tschio- 
co: Mutcha. 

Arbor, cujus fructus ab indigenis eduntur. Cortex ita forma et 
crassitudine corticem Suberis imitatur, ut in eosdem usus aptetur, 
et, si ramum foliis non instructum tibi inscio ostendant, Suberis 
esse tanquam exploratissimum affirmes. 

Obs. Cecidia hujus arboris, omnia in Tabula ix et xv depicta, accepi 
non solum e Zumbo a meo collega, Rev. P. A. Lopes, sed etiam e Ben- 
guella, ubi haec arbor sponte sua frequens crescit. Lecta sunt a C. E. de 
Mello Geraldes, et ad me a viro mihi amico, clarissimo M. de Sousa da 
Camara, missa. 

39. Cecidium (Tab. ix, fig. I). — Fere hemisphaericum, emi¬ 
nens ex utraque parte limbi, quem propterea transfigit, et pilis 
longis, densissimis, bruneis, nitidis obsitum. In parte inferiore lim 

non adeo eminet sicut in superiore. Altitudo totalis in utraque limbi 
pagina, si pilos excipias, 2 mm., latitudo 3 mm. 

Cella larvalis magna, fere tota in parenchymate limbi sita. Pa¬ 
ries angustus, subligneus. 

Metamorphosis in cecidio. Imago ostiolum aperit in parte su¬ 
periore limbi (fig. l), ibique puparium deserit. 

Auctor cecidi i Cecidomyia hucusque non cognita. 

40. Ceeidium (Tab. ix, fig. 2, 3, 4, 5 a). —l ? erme sphaericum, 
eminens e parte inferiore limbi, quem transfigit, quamvis non extet 
in altera pagina, ubi tamen aperitur ostiolo pilis obsitum (Tab. ix, 
fig. 3 ) 4 , 5 )- Totum ceeidium pilis circumornatur bruneis, longis, 
nitidis et densissimis, sicut in cecidio praecedenti. Diam. 4 mm. 
(pilis non exceptis). 

Cella larvalis (fig. 5 )» magna, quasi sphaerica, laevis, pariete 0,7 
mm. crasso. Ostiolum, intra quod ceeidium aperitur in pagina su¬ 
periore, pilis longioribus obsitum. 

Differt igitur hoc ceeidium a praecedente in eo quod sit majus, 
quasi sphaericum, et in pagina inferiore emineat, cum in superiore 
sit tantummodo ostiolum pilis obductum. 

Fig. 3 ceeidium simul in utraque pagina ostendit; fig. 4 ob 
oculos ponit pilos paginae superioris; fig. 5 est sectio cecidii. 

Auctor cecidii videtur Eriophyes> cum ostiolum sit pilis obsi¬ 
tum. Sed aliunde anceps haereo, cum superficiem internam, quae 
rudis esse solet in eriophydeocecidiis, levem conspicio. 

41. Ceeidium (Tab. ix, fig. 6, II, 12, 13, 14). — - Lenticulare, 
nonnunquam plus minus globosum, albidum, pilis longis, raris, ni¬ 
tidis, flavis coopertum. Extat e pagina inferiore limbi (fig. 6, II, 
12, 14) 1 mm.; in superiore pustulam tantum circularem et gla¬ 
bram format (fig. 13), e cujus centro appendix brevissima et co¬ 
nica assurgit, colore viridi vel bruneo. Diam, cecidii 4 mm. Non¬ 
nunquam cecidia tot sunt numero, ut folium deforment. 

Cella larvalis (fig. 14) parva et irregularis. Paries crassus et sub¬ 
ligneus. 

Ceeidium pediculo brevissimo et crasso inseritur limbo, illum 
transfigens, et eminet e pagina superiore sub forma cicatriculae. 

Metamorphosis in cecidio. Imago evolat, postquam operculum 
circulare removet e cecidio, ubi puparium exuit. Auctor cecidii 
cecidomyia nova e novo genere, cui nomen impono : 

Lopesia Tav., novum oenus * 

Hoc genus viam sternit a Diplosariis ad Epidosarias. An¬ 
tennae enim (Tab. vm, fig. 10, 11), sunt ut in omnibus generi¬ 
bus Diplosariarum, hoc est y 2+12 articulis instructae (in i 
articuli funiculi omnes duobus nodulis separatis insigniti , 
ita ut videantur antennae 2 + 24 articulis compositae) ; sed 
alae y ut evenit in Epidosariis, instructae vena transversa adeo 
conspicua sicut aliae venae y et valde obliqua (Tab. vm, fig. 9). 
Unguiculi sunt dente magno instructi y ut in Lasiopterinis. 

Dicatum Rev. P. Alo is io E opes, cecidiorum collectori, opti¬ 
me de scientia merito. 

Lopesia parinarii Tav., nov. spec. (Tab. vm, fig. 9-13). 

$ Colore subbruneo , exceptis thorace tribus vittis nigris instru¬ 
cto, parte superiore abdominis fasciis bruneo-nigris, transversis , 
insignita , et pedibus albidis . Palpis q articulis , primo brevi , tribus 
sequentibus aequalibus , ultimo ter longiore quam crassiore. Oculis 
valde confluentibus in vertice . Antennis (fig. 10, 11) 2+12 arti¬ 
culis compositis , in scapo concrescentibus , in funiculo unoquoque 
articulo e duobus nodulis , nodulo basali elongato in primo et se¬ 
cundo articulo , globoso in aliis , verticillo arcuato et alio verticillo 
setoso longiore ornato , nodulo terminali elongato , aliquantum in 
parte media contracto , duobus verticillis arcuatis et verticillo setoso 


* Anno 1797 Cava ni 11 es dicavit genus plantarum hispano Thomae 
Lopez, sub nomine Lopezia. Sed, praeterquam quod meum genus Lopesia 
non eodem prorsus modo scribitur, nomenclatura botanica est omnino in- 
dependens a zoologica, ut ultimus sancivit Viennensis congressus botanicus. 

Praeclarus Prof. Dr. Ew. H. Riibsaamen cum, uno abhinc mense, 
opus suum sub titulo : Beitrdge zur Kenntnis ausser europdischer Zoocecidicn 
(Marcellia, vol. vn, fasc. i-ii, 1908) typis edidit, meum hoc nomen comiter 
accepit, quamvis prioritatis lex ipsi faveret, itaque descripsit Lopesia??i 
braziiietisem Riibs. Ipsi quam plurimas hic habeo gratias. 

distincto , parte contracta inter duos nodulos aeque longa atque coi- 
lum, id est , aeque longa ac nodulus basalis , si excipias duos primos 
articulos , ubi multo brevior est; articulo ultimo appendice cylindrica 
et gracili , longitudinem ?ioduli terminalis hujus articuli fere ae¬ 
quante. 

Alis villosis; vena transversa aeque conspicua ut aliae , valde 
obliqua , desinente parum post medium primae venae longitudinalis; 
cubito in specie e duabus radicibus prodeunte, cum pars basalis , ali¬ 
quantum formam S imitata , sese inflectat ut vena transversa; cu¬ 
bito desinente aliquantum infra extremitatem alae , ubi vena costa¬ 
lis interrumpitur , ramo superiore furcae valde elato in basi , infe¬ 
riore satis obliquo. 

Pedibus gracilibus et longissimis , Z/£/Vz antica aliquanto breviore 
secundo articulo tarsali , quinto articulo septies longiore quam cras¬ 
siore ; unguiculis crassis et bifidis , empodio brevi , tertiam vel dimi¬ 
diam partem unguiculorum longitudine aequantibus , pulvillis con¬ 
spicuis (fig. 13). Pedibus villosis , parte inferiore femorum pilis 
longis et patentibus instructa. Forcipe parva , articulis basalibus 
crassis , apicalibus gracillnuis , longis , /tw falciformibus; lamellula 
superiore (fig. 12) profunde et triangulari ter secta in duos lobos an- 
gustos, parum obtusos , ^<2/ 7 i - longos; lamellula media vix superiore 
longiore , arcuate et parum profunde secta in duos lobos brevissimos , 
partun obtusos. 

Longitudo corporis i : 3 mm. 

Pupa, Exuviae hyalinae; aculei frontales parvi, e duobus den¬ 
tibus luteis; sine stigmatibus conspicuis et sine spinulis dorsalibus. 

Larva incognita. 

Obs. Hoc cecidium videtur jam fuisse visum et pictum a cl. Dr. 
Houard (Les Galles de VAfrique occidentalefrangaise , Marcellia, vol. v, 
fasc. 1, 1906, p. 14, 15, fig. 8). Cum tamen auctor duo cecidia tantum viderit 
Parhiarii senegalensis Perr., ejus descriptio non ita plena ut dijudicare 
possim utrum revera agatur de cecidio Lopesiaeparhiarii , necne. 

42. Cecidium (Tab. ix, fig. 7, 8, 9, io). — Globosum, aliquando 
quasi sphaericum, eminens e lateribus virgarum, quandoque et 
crassitudo plus minus unilateralis ipsarum virgarum, ut perspicere 

potes in fig. IO. Pilis bruneis cooperitur, sicut ipsae virgae. Diam. 

2 mrn. Quandoque cecidia bina, terna, etc. concrescunt deformata. 

Cella larvalis magna, sphaerica. Metamorphosis in cecidio. Ima¬ 
go aperit operculum, sicut in cecidio praecedenti. 

Auctor cecidii Cecidomyia nova e novo genere, cui nomen : 

falodiplosis Tav., nov. genus 
('/.yXbz = pulchrum, et diplosis). 

Differt a Ciinodiplosi unguiculis bifidis (Tab. vm, fig. 8)^ 
empodio satis brevi , pulvillis conspicuis; lamellula inter¬ 
media forcipis $ haud lineari, arcuate secta in duos lobos 
(Tab. vm, fig. 7), vix aut ne vix quidem superante lamellulam 
superiorem ; ovipositore 9 e duabus lamellulis satis brevi¬ 
bus (Tab. viii, fig. 5, 6\ 

CalodipSosis parinarii Tav. nov., spec. (Tab. vm, fig. 2-8). 

$ 9 Coloris rubri , si excipias partem superiorem abdominis in¬ 
signitam vittis latis , transversis , bruneis , et ventrem subrufum , or¬ 
natum in lateribus uniuscujusque segmenti linea longitudinali bru- 
nea. Oculis confluentibus. Palpis compositis q articulis , quorum 
primus brevis; ceteris quater longioribus quam crassioribus. An¬ 
tennis 2 -[- 12-articulatis; duobus articulis scapi concrescentibus. 
Articulis $ in funiculo e duobus nodulis (Tab. vn, fig. 4), quorum 
inferior globosus, superior piriformis et satis in medio contractus; 
collo noduli inferioris longitudinem ipsius noduli , vel etiam longi¬ 
tudinem colli )ioduli superioris fere aequante; verticillis setosis du- 
plo-triplo longitudine superantibus verticillos arcuatos , qui sunt 
minimi , breviores nodulo , duo supra nodulum superiorem , unus 
duntaxat supra inferiorem. Articulis funiculi 9 cylindricis , vel fere 
cylindricis (Tab. vu, fig. 3), saltem triplo longioribus quam crassio¬ 
ribus , ornatis duobus verticillis setosis et aliis duobus verticillis 
adpressis , elegantibus , collo haud longiore quam crassiore. Cubito 
arcuato , desinente aliquantum ultra extremitatem alae (hoc est , jam 
in parte postica); vena transversa haud valde conspicua , obliqua , 
primam venam longitudinalem attingente post mediam partem; ra¬ 
mo inferiore furcae satis obliquo , superiore cursum tertiae venae fere 

tenente. 

16 

Lamellula intermedia forcipis $ haud lineari , vix superante la¬ 
mellulam superiorem , arcuate secta in duos lobos breves , parum obtu¬ 
sos (fig. /); articulis terminalibus forcipis satis robustis. Oviposi- 
tore <j> non protractili , lamellulis brevissimis , aliquanto longioribus 
quam latioribus. Unguiculis tarsorum bifidis (Tab. vm, fig: 8), ;z/- 
empodio brevissimo , mediam longitudinem unguiculorum non 
aequante. 

Longitudo corporis & 9: j-q mm. 

Pupa. Exuviis hyalinis , spinulis magnis , luteis, et in ordines 
longitudinales dispositis. Stigmatibus thoracalibus luteis , et cras¬ 
sis in basi , quater crassitudinem basis longitudine superantibus. 

Larva incognita. 

Obs. In loco supra citato cl. Houard pingit cecidium Farinarii sene- 
ga lens is (fig. ii\ quod meam figuram 10 imitatur. 

43. Cecidium (Tab. ix, fig. 15, I 5 rr, I5^J. — Lenticulare, ele¬ 
gans, e duabus partibus, quarum inferior major et concava ad mo¬ 
dum catini, in cujus centro est minima cavitas. Pars superior (fig. 
15*7) plana, minor, imponitur inferiori quasi operculum. In fig. 15 
videre potes cecidia multa sine hoc operculo. Cavitati, quae est in 
medio partis inferioris, respondet altera minima cavitas in medio 
operculi: binae cavitates efficiunt cellam larvalem, si auctor cecidii 
est cecidomyia, quod probabile duco, quamvis exploratum non 
habeam. 

Cecidium, cujus diam, cernere potes in fig. 15 (ad 4 mm., sine 
pilis attingit), totum cooperitur pilis flavo-bruneis, albidis in exem¬ 
plaribus vetustis, ita densis ut operculum celent. 

Cecidium eminet e pagina inferiore limbi, cui inseritur pedi¬ 
culo, quod ipsum folium transfigit et in pagina superiore cicatricu¬ 
lam viridem, vel albidam efficit (fig. 15 b). 

44. Cecidium (Tab. IX, fig. 16, 17, 18). — Ovatum elongatum, 
fere conicum, extans e parte inferiori limbi, quem transfigit, effi¬ 
ciendo in pagina superiore cicatriculam perbruneam (fig. 18). Su¬ 
perficies externa longitudinaliter sulcata, et pilis flavo-bruneis, sim- 



[39] 


J. S. TAVARES : CEC1D0L0G1A REGIONIS ZAMBEZIAE 


I67 


plicibus, longis, nitidis obsita. Altitudo 9 mm., latitudo in parte 
crassiore 4 mm. 

Cella larvalis (fig. 17) magna, conica, 2 / 3 cecidii occupans, pa¬ 
riete perexili, subligneo, et superimposita texturae ligneae. In apice 
panditur ostiolo circulari. 

Auctor cecidii probabiliter cecidomyia, quamvis nullum signum 
larvae vel pupae reperi. Fieri etiam potest ut sit eriophyes, sed in 
cecidiis siccis distinguere nequeo utrum ostiolum sit sponte aper¬ 
tum et pilis obductum, necne. Aliunde sub rnicroscopio ne ullum 
quidem vestigium invenio acarorum. 

45- Cecidium (Tab. ix, fig. 19, 20). — Crassitudo virgarum, 
quae diversa videtur a fig. IO, fusiformis, non unilateralis, e pluri¬ 
bus cecidiis concrescentibus. Cellae larvales magnae, fere sphaeri¬ 
cae, pariete proprio, albido, sub textura brunea, semilignea. Super¬ 
ficies interna cellae larvalis nitida, levis et coloris fere castanei. 
Longitudo 15 mm., crassitudo IO mm., ut videre potes in figura 19. 

In figura 20 alia pinguntur cecidia in vena principali folii, emi¬ 
nentia e paginis superiore et inferiore, quae eaedem esse videntur 
atque ea quae in figura 19. 

Auctor cecidii Cecidomyia incognita. 

46. Cecidium (Tab. xv, fig. 12, 19).—Ad modum pustulae, 
fere circulare (diam. 2 mm.), exstans in utraque pagina limbi (plus 
in inferiore), bruneum et glabrum in pagina superiore, in inferiore 
bruneum, sed obsitum pilis luteolis, cujusmodi sunt ipsius paginae 
pili. Cavitas centralis magna (fig. 19). Ex ejus parte superiore assur¬ 
git parva columna cava, cujus ostiolum pilis densioribus cooper¬ 
tum aperitur in parte inferiore cecidii. E lateribus columnae cen¬ 
tralis septa gracilia irradiant. Paries cecidii, columna centralis et 
septa funt luteola, sublignea et exilia. 

Auctor cecidii Eriophyes haud notus. 

47. Cecidium (Tab. XV, fig. 9, IO, 20). — Fere sphaericum, 
exstans in parte inferiore limbi, parenchyma transfigens, et in parte 
superiore exstans ad modum mammae (fig. 20). Pluic imponitur 
perpulchra coma e pilis aureis, longis, nitentibus et densis. Pars 

sphaerica paginae inferioris villis densissimis, albis, brevibus est coo¬ 
perta. His miscentur pili aurei, rari, multo longiores. Paries cecidii 
satis crassus, subligneus et subbruneus. Cella larvalis (fig. io) satis 
magna, fere elliptica. Diam, cecidii 7 mm. Altitudo mammulae in 
pagina superiore circiter I mm. 

Auctor cecidii probabiliter Cecidomyia incognita. 

RU B I AC EAE 
Vanguiera sp. ? 

Nomen vulgare: Musoro. 

48. Ceeidium (Tab. xiv, fig.’ 3, 4» 5 » 6, /)• —Eriophydeoceci- 
dium elegans, glabrum, cephaloneiforme, parte superiore crassiore, 
et divisa in ramusculos frequentes et implicatos, qui aliquantum 
cornua damae imitantur. Eminet in parte superiore, vel inferiore 
limbi, ut plurimum e nervo principali, usque ad 10 mm. et am¬ 
plius. Superficies glabra et rugosa. Cum cecidia frequentia sunt, 
folia deformantur et atropha manent (fig. 5» 44 imo e t pereunt 
omnino (fig. 3). Figurae 7, 6, 5 ) 4> 3 ostendunt quandam grada¬ 
tionem, qua hae deformationes sub oculos subjiciuntur, ita ut in fig. 
4 parva tantum pars limbi relicta sit, quae in fig. 3 omnino eva¬ 
nuit, cum ex folio peciolus tantum remanserit. 

Ceeidium intus est cavum, sed cavitas in speciem nullo os¬ 
tiolo communicat cum parte exteriore*. Est igitur probabile Erio- 
phyem in externa superficie tantummodo degere. 

Obs. Cl. Dr. Trotter jam hoc ceeidium perstrinxit et pinxit (Cfr. 
Marcellia, vol. 111, 1904, p. 106). 

SAPIN DACEAE 
Deinboilia sp. 

(Gen. Deinboilia Sebum, et Thonn. = Prostea Camb.) 

Nomen vulgare: Mutarara. — Arbor valde procera, quamvis 
non praecrassa. Apud Quelimane in locis humidis, juxta aquam, 
frequens crescit. Lignum ad trabes et tigna, sicut apud nos Casta¬ 
nea, aptum. 

49. Ceeidium (Tab. xii, fig. 3; Tab. xv, fig. 6, 6 a y 7; Tab. 
xiv, fig. 13, 14). 

Eminet sub forma coni brevissimi (lusitanice — milito rebaixa - 
do) e lateribus virgarum (nunquam ex axillis), e fructibus, e pecio- 
lis, e nervis in pagina inferiore limbi. Altitudo 3 mm., latitudo, in 
basi, 2-3 mm. Pilis subbruneis, densis et longis circumornatur. 

Paries gracilis (in basi cecidi i crassiusculus, usque ad 0,5 mm.) 
circumscribit cellam larvalem conicam. Metamorphosis in cecidio, 
ut videtur. Imago apicem cecidii aperit et evolat. 

Auctor cecidii Cecidomyia nondum visa. 

Obs. Refero ad eandem speciem cecidia sphaerica, parva, pilis obsita, 
sub limbo sita, quae in Tab. xn, fig. 3 pingantur, quamvis non formam ean¬ 
dem prae se ferant, cum juvenilia mihi videantur, neque ideo formam defi¬ 
nitivam exprimant. 

50. Ceeidium (Tab. XV, fig. 2). —Sub folio coccidium non co¬ 
gnitum parvam cavitatem rotundam (diam, fere I mm.) efficit, ibi- 
que degit. Iluic cavitati respondet in pagina superiore macula nigra 
(2 mm. diam.), puncto nitido in medio distincta. 

SAPOTACEAE 

Mimusops [Menyhartii Engl.] 

Nomen vulgare: Munambo, Munamboa. —Arbor. 

51. Ceeidium (Tab. x, fig. 3, 4, 5, 6). — Glabrum, coloris car¬ 
nei, rubri, vel sublutei, tum in toto cecidio, tum in apice dunta- 
xat. Frequens in limbo, ubi assurgit ex utraque pagina [plus ex 
inferiore (fig. 4) quam e superiore (fig. 3 )]* Formam haud geome¬ 
tricam, et magnitudinem cernere potes in sectione (fig. 5> 6). 
pagina superiore ut plurimum hemisphaeram aliquantum imita¬ 
tur, in inferiore conum truncum. 

Cella larvalis (fig. 5) fere totam longitudinem cecidii occupat. 
Apicem cecidii invenies apertum in pagina inferiore limbi, sed au¬ 
ctor cecidii non illae exire videtur, cum aliqua cecidia foramen os¬ 
tendant in latere partis superioris limbi. Probabile duco apicem in 
cecidiis juvenibus aliquo operculo esse clausum, quod dein in ter¬ 
ram decidit. Paries cecidii crassus ac satis durus. 

Auctor cecidii probabiliter Cecidomyia nondum nota. 

SOLANACEAE 
Solanum sp. 

Nomen vulgare: Tundurudua. 

$2. Cecidium (Tab. xiv, fig. Q, 16). — Irregulare, magnum, e 
germine terminali vel laterali transformato, pilis bruneo-luteis, den¬ 
sissimis et longis obsitum. 

Cellae larvales (fig. 16) frequentes, irregulares, parvae, sitae in 
textura fere spongiosa, colore bruneo-luteo (parum diverso a colore 
pilorum). 

Duo tantum exemplaria, in Tabula xiv depicta, ad me sunt de¬ 
lata, in quibus pili erant fracta. Unde fieri potest ut in posterum 
cecidium hoc detegatur regulare in aliis speciminibus. 

Metamorphosis in cecidio. Imago exuvias relinquit in ostiolo, 
quod aperit in cecidio. 

Auctor cecidii Asphondylia nova, cui nomen : 

Asphondylia solani Tav., nov. spec. 

y $ Colore rubro , excepta parte superiore thoracis , maculis pleu¬ 
ralibus , parte superiore abdominis (ora postica segmentorum est al¬ 
ba ), vittis amplis transversis infra abdomen , quae omnia sunt bru- 
neo-nigra; antennis et pedibus subbruneis; ora postica occiputis et 
halteribus albis . Palpis 2-articulatis, primo articulo duplo longiore 
quam crassiore , fere duplo longitudinem primi aequante , eoque gra¬ 
ciliore . Duobus scapi articulis concrescentibus , primo funiculi in $ 
quinquies longiore quam crassiore , secundo quater , ceteris gradatim 
decrescentibus longitudine et crassitudine , duodecimo undecimum 
aequante , 3 1 f longiore quam crassiore. In 5 primo funiculi arti¬ 
culo septies longiore quam crassiore , secundo quinquies , ceteris 
gradatim decrescentibus; decimo duplo longiore quam crassiore , un¬ 
decimo aliquanto longiore quam crassiore , duodecimo subgloboso. 
Tibia antica femur longitudine aequante; secundo articulo tarsali 
longitudinem trium sequentium supe? p ante , quinto articulo 5 quater 
longiore quam crassiore; unguiculis nigris , simplicibus , longitudine 
empodinm aequantibus. Vena transversa post tertiam partem basa¬ 
lem primae venae sita; cubito aliquantum incurvo in extrema 

parte. Forcipe 3 et ovipositore 9 sicut in aliis speciebas hujus ge¬ 
neris. 

Longitudo corporis 9 $ : 3-3,5 mm. 

Pupa. Nihil peculiare habet , si duas spinulas frontales excipias , 
quae nullis notantur dentibus in lateribus. 

Larva incognita . 

Tl LIACEAE 
Grewia bicolor Juss. 

(Gen. Grewia L. = Mallococca Forst., Chadara Forsk., Vincentia Boj., 
Vinticena Steud.). 

Nomen vulgare: Kamutongore, vel Kasadza. — Frutex. 

53. Cecidium (Tab. XV, fig. 3, 4, 5).—Eriophydeocecidium, 
ad modum cornus, extans e pagina superiore limbi usque ad 6 mm. 
et amplius, leviter fusiforme, cum ambae extremitates aliquantum 
tenuentur, delicate pubescens (sicut limbum) et viride (apice roseo). 

Cecidium est cavum, pariete angusto, occlusum in apice, trans¬ 
figens limbum, et apertum ostiolo in ima cavitate conica, pilis no¬ 
tata, paginae inferioris. 

n 54. Cecidium (Tab. XV, fig. Ii). — Minimae crassitudines vir¬ 
garum, frequentes, fere hemisphaericae (diam. I mm.), rugosae et 
glabrae, sicuti virgae, omnino clausae, et continentes parvulam 
cellam larvalem. 

Auctor cecidii probabiliter Cecidomyia, vel Enophyes. 



